open-index/open-wikipedia-markdown huggingface dataset:
Stolen Babies

**Stolen Babies** on yhdysvaltalainen avant garde metallia soittava yhtye, joka levyttää yhdysvaltalaiselle rock- ja metallimusiikkia julkaisevalle The End Records -levy-yhtiölle.

## Jäsenet
* Dominique Lenore Persi – laulu, harmonikka
* Rani Sharone – bassokitara
* Ben Rico – kosketinsoittimet
* Gil Sharone – rummut

## Diskografia

### Albumit
* *There Be Squabbles Ahead* (2006)
* *Naught* (2012)

### Muut julkaisut
* *Demo* 2004 
* *EP* 2002 
* *Demo* 2002

## Aiheesta muualla
* Stolen Babiesin virallinen kotisivu 
* Stolen Babiesin virallinen MySpace -sivu
Doop

**Doop** on alankomaalaisten Ferry Ridderhoffin ja Peter Garnefskin tanssimusiikkiprojekti.

Doop tunnetaan parhaiten nimikkokappaleestaan "Doop", joka nousi listaykköseksi muun muassa Yhdistyneessä kuningaskunnassa. Kappaleeseen vaikutti 1920-luvun charlestonilainen tanssimusiikki, johon yhdistettiin kappaleen sanoitus, joka koostui "doop-" sanasta nopeatempoisen big band -samplen päälle. Kyseistä kappaletta käytettiin myös MTV3-kanavalla vuonna 1994 valmistuneen sketsisarjan *[[Herra 47 (sketsisarja)|Herra 47]]* tunnusmusiikkina.

## Lähteet

## Aiheesta muualla
*
M48 Patton

**M48 Patton** oli vuonna 1952 käyttöön otettu yhdysvaltalainen taistelupanssarivaunu. M48-vaunuja valmistettiin vuosina 1952–1959 lähes 12&nbsp;000 kappaletta. Vaunu on nimetty toisen maailmansodan kenraalin George S. Pattonin mukaan, kuten myös edeltäjänsä ja seuraajansa M60 Patton.

M48 on M46 Pattonin ja M47 Pattonin edelleenkehitelmä. Nämä vaunut puolestaan olivat toisen maailmansodan lopun M26 Pershingista edelleenkehitettyjä malleja. M48 oli kuitenkin suurempi muutos kuin edelliset, ja sekä vaunun torni että runko olivat uusia.

M48 oli suunniteltu Eurooppaan Neuvostoliiton vaunuja vastaan. M48-A3:n tullessa käyttöön 1960-luvulla siinä oli huippuluokan ammunnanhallinta. Etäisyydenmittaukseen oli stereokaukoputki ja mekaaninen tietokone laski ammuksen ja etäisyyden perusteella tykin koron.

Ensimmäisen M-48A1-mallin toimintasäde oli ainoastaan 70 mailia, joten pian kehitettiin M-48A2-malli, jossa oli uusi bensiinimoottori ja uusi 90 mm tykki. Bensiinimoottorilla varustetut mallit syttyivät erittäin helposti tuleen. Lisäksi vaunun hydrauliikalla oli osuman sattuessa tapana ruiskuttaa tulenarka hydraulineste vaunun sisälle. Vuonna 1959 Yhdysvaltain vaunut päivitettiin M48A3-malliin, jossa oli dieselmoottori. 1970-luvun puolivälillä otettiin käyttöön M48A5-päivitys, jossa vaunuun lisättiin 105 mm /51 M68-tykki (Royal Ordnance L7).

M48:t taistelivat Vietnamissa merijalkaväen kalustona vuodesta 1965. Pakistan käytti vaunuja vuonna 1965 Intian kanssa käymässään sodassa vaihtelevin tuloksin tämän M4 Shermaneita ja Centurioneita sekä Israel vuoden 1967 kuuden päivän sodassa Egyptin T-54:ia ja T-34:ia vastaan. Länsirannalla Israelin M4:t voittivat ilmaherruuden ansiosta Jordanian M48:t, joita Israel sai sotasaaliiksi noin sata.

## Lähteet
* 
* http://www.globalsecurity.org/military/systems/ground/m48.htm
* http://www.globalsecurity.org/military/systems/ground/m48-specs.htm

## Aiheesta muualla
McAllen

**McAllen** on kaupunki Texasissa Yhdysvalloissa. Kaupungissa asui vuoden 2010 väestönlaskennassa 129&nbsp;877 ihmistä. Kaupunki sijaitsee noin kahdeksan kilometriä Meksikon rajalta Rio Granden varrella.

## Lihavuus
Kaupunki tunnetaan erityisesti lihavien suuresta osuudesta. Kaupungin metropolialueella asuvista aikuisista 44,9% on lihavia, mikä tekee siitä Yhdysvaltojen lihavimman kaupungin. 

## Lähteet

## Aiheesta muualla

* Kaupungin verkkosivusto
Juan Carlos Arce

**Juan Carlos Arce Justiniano** (s. 10. huhtikuuta 1985 Santa Cruz de la Sierra, Bolivia) on bolivialainen jalkapalloilija, pelipaikaltaan hyökkääjä. Hän on kotimaansa lisäksi pelannut Brasiliassa, Qatarissa, Etelä-Koreassa ja Venäjällä.

Kuuluisan nuorisoakademian Academia Tahuichin kasvatti Arce liittyi Oriente Petroleron riveihin vuonna 2003. Vuonna 2006 hän vietti osan kaudesta lainalla brasilialaisseura Portuguesassa, josta hän palasi loppukaudeksi takaisin Orienteen. Tammikuussa 2007 hänet lainattiin brasilialaisseura Corinthiansiin. Alkuvuoden 2008 hän pelasi lainalla qatarilaisessa Al-Arabissa ja loppuvuoden eteläkorealaisessa Seongnamissa. Tämän jälkeen hän pelasi vielä lainalla brasilialaisessa Sport Recifessä ja Terek Groznyissa, kunnes hän pelasi helmikuusta 2012 tammikuuhun 2021 kotimaassaan Bolívarin joukkueessa. Tammikuussa 2021 hän siirtyi Always Readyn joukkueeseen.

Arce on pelannut Bolivian maajoukkueessa 78 ottelua ja tehnyt niissä 12 maalia. Hän on pelannut Copa Américassa vuosien 2004, 2007, 2011, 2016 ja 2021 turnauksissa.

## Lähteet

## Aiheesta muualla
*Arcen profiili weltfussball.de:ssä 
* Arce Fansite
M/S Finnswan

**M/S Finnswan** (ent. M/S *Nordlink*) () on Finnlinesin omistuksessa oleva ro-ro/matkustaja-alus. Alus on rakennettu vuonna 2007 Fincantierin Anconan ja Castellammare di Stabian telakoilla, Italiassa. Kuollutta painoa aluksella on 9&nbsp;653 tonnia ja sen jääluokitus on 1A Super. Alus on rekisteröity Ruotsin lipun alle ja sen kotisatama on Malmö

*Finnswanin* sisaralukset ovat M/S ''Finnmaid'', M/S ''Finnstar'', M/S ''Finnlady'' ja M/S ''Europalink''.

## Käyttöhistoria

16. syyskuuta 2006 aluksen runko laskettiin vesille Fincantierin, Castellammare di Stabian telakalla, josta se hinattiin loppuun rakennettavaksi saman yhtiön Anconassa sijaitsevalle telakalle. Toukokuussa 2007 laiva saapui maalaustöitä varten Triesteen. 

Heinäkuussa alus luovutettiin Finnlinesin omistukseen, joka rekisteröi sen Ruotsin lipun alle. Kotisatamaksi tuli Malmö. Heinäkuussa Finnlinesin tytäryhtiö Nordö Link aloitti liikennöinnin aluksella Malmön ja Travemünden välillä. Näin alus korvasi yhdessä M/S ''Finnpartnerin'' kanssa myydyt M/S ''Lübeck Link''- ja M/S ''Malmö Link'' -alukset.

13. helmikuuta 2009 alus siirtyi liikennöimään linjalle Helsinki–Travemünde. Alus korvasi pienemmän M/S ''Transeuropan'', joka siirtyi Travemünden ja Pietarin väliseen liikenteeseen.

Tammikuussa 2018 Finnlines ilmoitti uudelleennimeävänsä aluksen M/S *Finnswaniksi* ja siirtävänsä sen Kapellskär–Långnäs–Naantali-linjalle.

## Lähteet

## Aiheesta muualla
* 
*The ferry site – M/F ''Nordlink'' 
*M/S ''Finnswan'' Finnlinesin verkkosivuilla
Osuuskauppa Arina

**Osuuskauppa Arina** on Pohjois-Suomen alueella toimiva S-ryhmän alueosuuskauppa, joka on perustettu vuonna 1917. Arinalla on yli 200&nbsp;000 omistajaa, noin 71 prosenttia alueen kotitalouksista. 

Vuonna 2024 osuuskaupan liikevaihto oli 1&nbsp;068,7 miljoonaa euroa. Arinan ylijäämä (tulos ennen veroja) oli 53,5 miljoonaa euroa. Toimipaikkoja Osuuskauppa Arinalla on 183 (2024). Toimipaikkoja ovat Kauppakeskus Valkea, Prisma, S-market, Sale, ABC-liikennemyymälä, Sokos, Sokos Hyvä Olo, Emotion, parturi-kampaamo Tälläämö, Amarillo, Coffee House, Bacaro Doppio, Frans & Camille (Oulu) ja Frans & Chérie (Rovaniemi), Grill It!, Hesburger ABC, Hesburger Prisma, Kiisa, Pizza & Buffa, Presso, Puistokahvila Makia, Rosso, Robson’s, Sokos Hotellit, SuperPark Oulu, Uitto Pub ja VENN.

Osuuskauppa Arinaa koskevista päätöksistä vastaa osuuskunnan jäsenistä koostuva edustajisto. Heidän tehtävänään on muun muassa käsitellä ja vahvistaa Osuuskauppa Arinan tilinpäätös, valita tilintarkastajat sekä hallintoneuvoston jäsenet. Hallintoneuvoston tehtävänä puolestaan on valvoa liiketoimintaa, vahvistaa strategiat sekä valita hallitus ja toimitusjohtaja.

## Arinaan sulautuneita paikallisia osuuskauppoja
* Hailuodon Osuuskauppa 1972
* Haukiputaan Osuuskauppa 2009, johon sulautui Osuuskauppa Turva (Ii) 1991
* Kellon Osuuskauppa (Haukipudas) 1964
* Lamujoen Osuuskauppa (Pulkkila) 1991
* Limingan Osuuskauppa 2006
* Lumijoen Osuuskauppa 1984
* Osuuskauppa Koskiseutu (Muhos) 2009
* Osuuskauppa Raahenseutu 1984
* Osuuskauppa Siikalatva (Kestilä) 1991
* Paavolan Osuuskauppa (tuolloinen kotikunta Ruukki) 1984
* Pudasjärven Osuuskauppa 1992
* Pyhäjoen Osuuskauppa 1984
* Rantsilan Osuuskauppa 1972
* Tervolan Osuuskauppa 1992
* Tyrnävän Osuuskauppa 1984
* Ylikiimingin Osuuskauppa 1993
Lähde:

Vuonna 1990 Arinaan yhdistettiin Lapissa vuosina 1985–1990 toiminut **Pohjois-Suomen Osuuskauppa**, johon olivat sulautuneet:
* Osuuskauppa Suur-Lappi (Rovaniemi, yhdistetty 1985 Osuuskauppa Pohjanseudun kanssa), vuoteen 1970 Rovaniemen Osuuskauppa
** Inarin Osuuskauppa 1984, vuoteen 1944 Petsamon Osuuskauppa (per. 1924)
** Kittilän Osuuskauppa 1984
** Länsi-Lapin Osuuskauppa (Pello) 1970
** Ranuan Osuuskauppa 1970
** Sodankylän Osuuskauppa 1970
* Osuuskauppa Pohjanseutu (Kemi, yhdistetty 1985 Osuuskauppa Suur-Lapin kanssa)
** Kuivaniemen Osuuskauppa 1973
** Länsi-Pohjan Osuusliike (Tornio) 1966
** Osuusliike Keminseutu 1966

## Lähteet

## Kirjallisuutta
*
Tommi Kitti & Co

**Tommi Kitti & Co.** on vuonna 2000 perustettu helsinkiläinen tanssiryhmä jonka taiteellisena johtajana toimii Tommi Kitti.

Tanssiseurue lopettaa toimintanta marraskuussa 2010 juhlavuoden kiertueen jälkeen. 

## Teokset
* 2009 tytöt ja pojat (ilta pitää sisällään teokset seuraus ja syy, A Trip, Credo ja pasos nuevos)
* 2008 riffi
* 2007 "darlings"
* 2006 du-dun-duu
* 2005 Hyppy
* 2004 Pienen näyttämön juttu
* 2004 Kilimanjaro
* 2003 Väärä Sävellaji...
* 2002 Kolme osaa joista kaksi huilulle
* 2002 Pieniä asioita hiljaisuudessa
* 2000 Asetelma neljälle tanssijalle
* 2000 Spiraali

## Lähteet

## Aiheesta muualla
* Ryhmän verkkosivut 
* Tommi Kitti & Co. Twitterissä
* Tommi Kitti & Co. YouTubessa
* Tommi Kitti & Co. Vimeossa
* Tommi Kitti & Co. Facebookissa
Vaihteistoöljy

**Vaihteistoöljy** tai **vaihdeöljy** on voiteluöljyä, jota käytetään vaihteistossa. Vaihteistoöljyä käytetään voitelemaan mm. ajoneuvojen vaihdelaatikkoja, alennusvaihteistoja ja tasauspyörästöjä.

Vaihteistoöljyn pitää kestää suuria pintapaineita, nopeuksia, iskumaisia kuormituksia ja korkeita lämpötiloja. Vaihteistoöljyn viskositeetti ja laatu (esim. synteettinen, mineraaliöljy) vaihtelee vaihteistosta riippuen ja on erilainen esim. auton automaattivaihteistossa kuin manuaaliseessa. On tärkeää, että vaihteistoon ja vetopyörästöön laitetaan täsmälleen sitä öljylaatua, mitä vaaditaan. Liian huono tai jopa vaatimukset ylittävä, suuremman API GL-luokan öljy voi aiheuttaa ongelmia, koska öljyn lisäaineistus poikkeaa paljon erilaisissa vaihteisto- ja vetopyörästöratkaisuissa. Öljy vanhenee käytössä ja on sen tähden määrävälein vaihdettava. On myös suljettuja vaihteistoja, joiden öljyä ei tarvitse koskaan vaihtaa tai lisätä.

## Vaihteisto- ja tasauspyörästö-öljyn tarkastus
*Ajoneuvo vaakasuoralla alustalla
*Moottori ollut sammuksissa vähintään 2 minuuttia
*Avaa tarkastus- / täyttöruuvi vaihteiston kyljestä
*Kokeile sormella tulpan reiästä, että pinta on noin reunan tasalla tai maksimissaan puoli senttiä alapuolella. Lisää öljyä tarvittaessa
*Sulje ruuvi. Katso hetken ajon jälkeen, ettei vuotoja ole.

Edellä mainittu oli käsin tehtävä tarkastus yksinkertaisessa muodossa. Joissakin vaihteistoissa saattaa olla öljyn mittatikku tai ajotietokoneen kautta tehtävä tarkastus. Tutustu ajoneuvosi ohjekirjaan.

## Laatuluokitukset
SAE-luokitus  määrittelee öljyn viskositeetin. Esimerkiksi 80w-90; 80w ilmoittaa juoksevuuden kylmässä, mitä pienempi luku sitä juoksevampaa, samoin luku 90 ilmoittaa juoksevuuden kuumassa (100 °C). Vaihteistoöljyjen SAE-viskositeetti ei ole suoraan verrannollinen moottoriöljyissä käytettyyn SAE-viskositeettiin.

API GL-luokitus ilmoittaa minkälaiseen käyttöön ja minkälaiselle vaihteistolle öljy on suunniteltu. Mitä isompi kirjaimia seuraava numero on, sitä raskaammin öljy on lisäaineistettu ja sitä raskaampaan käyttöön se on tarkoitettu.

Automaattivaihteisto-, eli ATF-öljyjä ei luokitella API- tai SAE-luokitusten mukaisesti, vaan niitä kehittävät ajoneuvovalmistajat. Automaattivaihteistoöljyt ovat yleensä matalaviskositeettisia ja hyvin pakkasta kestäviä. Automaattivaihteistoöljy on yleensä väriltään punaista. Automaattivaihteistoöljyä käytetään myös joissain manuaalivaihteistoissa juuri sen matalan viskositeetin vuoksi. Automaattivaihteistoöljyä käytetään myös ajoneuvojen erilaisissa hydraulijärjestelmissä kuten ohjaustehostimissa.

## Lähteet
*NESTE, Oikean moottoriöljyn valinta 

### Viitteet
Tommi Kitti

**Tommi Tapani Kitti** (28. marraskuuta 1955 Helsinki) on suomalainen tanssija ja koreografi. Hän on vuonna 2000 perustamansa tanssiryhmän Tommi Kitti & Co:n taiteellinen johtaja. Kitti sai Pro Finlandia -mitalin vuonna 2003.

## Ura
Kitin tanssijanura alkoi 1970-luvun alussa. Hän on vaikuttanut muun muassa Helsingin Kaupunginteatterin tanssiryhmässä, Tanssiteatteri Raatikossa, Suomen Kansallisbaletissa sekä Cullberg-baletissa. Vuodesta 1975 Kitti on tehnyt runsaat 40 koreografiaa.

Vuonna 2010 Kitti ilmoitti lopettavansa aktiivisen toimintansa tanssin parissa. Hänen ryhmänsä teki runsaasti median kiinnostusta herättäneen jäähyväiskiertueen Suomessa syksyllä 2010. Ryhmä jatkoi toimintaansa vuoden 2012 loppuun jo sovittujen kansainvälisten esiintymisten puitteissa.

## Yksityiselämä
Tommi Kitti on naimisissa akateemikko Marjo Kuuselan kanssa. 2010-luvulta lähtien Kitti on asunut Lapissa sähköttömässä hirsimökissä ja kouluttanut rekikoiravaljakkoa. Syksyn 2025 haastattelussa hän kertoi harkitsevansa takaisin etelään muuttamista.

## Teoksia
* *Tytöt ja pojat* (2009, Tommi Kitti & Co)
* *Riffi* (2008, Tommi Kitti & Co)
* *Darlings* (2007, Tommi Kitti & Co)
* *Du-dun-duu* (2006, Tommi Kitti & Co)
* *Pasos nuevos* (2006, Suomen Kansallisbaletti)
* *Hyppy* (2005, Tommi Kitti & Co., säv. Iiro Rantala)
* *Pienen näyttämön juttu* (2004, Tommi Kitti & Co)
* *Väärä sävellaji...* (2003, Tommi Kitti & Co)
* *Pieniä asioita hiljaisuudessa* (2002, Tommi Kitti & Co)
* *Kolme osaa joista kaksi huilulle* (2002, Tommi Kitti & Co)
* *Kolmetoista* (2001, Suomen Kansallisbaletti)
* *Tasanko* (2001, Tanssiryhmä Damaru)
* *Asetelma neljälle tanssijalle* (2000, Tommi Kitti & Co)
* *Spiraali* (2000, Tommi Kitti & Co.)		
* *Harmaa sointu* (2000, sooloteos, säv. Iiro Rantala)
* *A Trip* (1995, sooloteos)
* *Leonardo* (1996, Helsingin Juhlaviikot)
* *Kilimanjaro* (1990, Kuopio tanssii ja soi, 2004 Tommi Kitti & Co.)
* *Loviisa* (1987, Suomen Kansallisbaletti)

## Kiinnitykset
* 1982–1993 Suomen Kansallisbaletti
* 1981–1982 Tanssiteatteri Raatikko
* 1980–1981 Cullberg Ballet
* 1974–1975 Helsingin Kaupunginteatterin Tanssiryhmä
* 1973–1980 Tanssiteatteri Raatikko

## Palkinnot ja tunnustukset
*Tanssitaiteen valtionpalkinto 2000
*Pro Finlandia -mitali 2003
*Valtion viisivuotinen taiteilija-apuraha 2000 ja 2006
*Tanssin Maineteko Palkinto 2011

## Lähteet

## Aiheesta muualla
* Tommi Kitti & Co 
* Tanssin tietokanta -artikkeli 
* Twitter
* YouTube
* Vimeo
* Viides Rooli -artikkeli
* 
* Nykytanssin mestari Kitti kiittää ja kumartaa Yle.fi.
*''Tommi Kitti ja lopettamisen taito'', dokumenttielokuva, Yle Areena 2.12.2024, 57 min.

### Kirjallisuutta
* Tanssintekijät, 35 näkökulmaa koreografin työhön, Like, 2005
Sopot

**Sopot** () on rantakaupunki Pommerin voivodikunnassa Puolassa. Se sijaitsee Itämeren rannalla Gdańskin ja Gdynian kaupunkien lähellä. Vuoden 2019 arvion mukaan kaupungissa asui 35&nbsp;719 asukasta. Sopot on yksi Puolan suosituimmista matkailukohteista, ja siellä järjestetään Sopotin laulufestivaalit ja Sopotin ATP-tennisturnaus.

Sopot on kuuluisa kilometrien mittaisista hiekkarannoistaan, joiden ansiosta sitä kutsutaankin Puolan Rivieraksi. Hiekkarantaa hallitsee Grand Hotel, jonka loistosta ovat nauttineet erinäiset hallitsijat, muun muassa Adolf Hitler aikanaan. Grand Hotelin edustalla on 516 metriä pitkä puulaituri, joka on Euroopan pisin.


Tiedosto:Sopot Molo and main square 2024 aerial.jpg|Ilmakuva Sopotin ranta-alueesta
Tiedosto:Sopot Pomnik AK k.jpg|Armia Krajowan muistomerkki
Tiedosto:Danuta Siedzikówna Memorial Sopot.JPG|Danuta Siedzikównan muistokivi Sopotissa
Tiedosto:Pl sop molo 2004.jpg|Euroopan pisin puulaituri


## Lähteet

## Aiheesta muualla

* Kaupungin englanninkieliset sivut 
* Pohjoismaiden Riviera ja Monte Carlo, Aamulehti, 14.07.1929, nro 189, s. 16, Kansalliskirjaston digitaaliset aineistot
* Kylpemistä ja politiikkaa Itämeren rannalla, Aamulehti, 16.08.1936, nro 220, s. 13, Kansalliskirjaston digitaaliset aineistot
* Zoppot - Danzigin Monte Carlo, Kuva, 06.07.1938, nro 14, s. 24, Kansalliskirjaston digitaaliset aineistot
* Pohjolan Monte Carlo, Suomen Kuvalehti, 13.08.1938, nro 32, s. 14, Kansalliskirjaston digitaaliset aineistot
Mérida

**Mérida** tarkoittaa seuraavia:

;Paikkoja
* Mérida, pääkaupunki Yucatánin osavaltiossa Meksikossa
* Mérida, osavaltio Venezuelassa
** Mérida, Méridan osavaltion pääkaupunki Venezuelassa
* Mérida, Extremaduran itsehallintoalueen pääkaupunki Espanjassa.

;Henkilöitä
* Fran Mérida (s. 1990), espanjalainen jalkapalloilija
* Jesús Mérida Pérez (1891–1956), espanjalainen katolinen piispa
* Yolanda Mérida (1929–2012), meksikolainen näyttelijä

## Katso myös
* Merida, kunta Leyten maakunnassa Filippiineillä
* Merida, taiwanilainen polkupyörävalmistaja
Konttori

**Konttori** tarkoittaa seuraavia asioita:

* toimisto, työskentelyhuone tai -alue
* *[[Konttori (brittiläinen televisiosarja)|Konttori]]* (*The Office*), brittiläinen komediasarja
* *[[Konttori (yhdysvaltalainen televisiosarja)|Konttori]]* (*The Office*), yhdysvaltalainen komediasarja
* *[[Konttori (suomalainen televisiosarja)|Konttori]]*, suomalainen komediasarja
* Konttori, sukunimenä:
** Annikka Konttori-Gustafsson (s. 1953), suomalainen pianisti
Mérida (Espanja)

**Mérida** on Extremaduran itsehallintoalueen pääkaupunki Lounais-Espanjassa Badajozin maakunnassa. Méridan väkiluku on 59 174 (2016). Mérida sijaitsee Vía de la Platan (suom. Hopeatie) varrella. 

Kaupunki on perustettu vuonna 25 ennen ajanlaskumme alkua, jolloin sen nimenä oli Emérita Augusta. Mérida oli aikoinaan Rooman maakunnan Lusitanian pääkaupunki, ja se oli yksi valtakunnan kukoistavimmista kaupungeista. Méridassa on runsaasti antiikin Rooman aikaisia rakennuksia.

Kaupunki kuuluu Unescon maailmanperintöluettelon kohteisiin.

Kaupunki on merkittävä matkailu- ja maatalouskeskus, jossa on muun muassa elintarviketeollisuutta. Kaupungissa on myös Méridan roomalaisen taiteen kansallismuseo.

## Kuvia


Anfiteatro romano de Mérida.JPG|Anfiteatro de Mérida
Acueducto "Los Milagros" Mérida (Badajoz, España).jpg|Acueducto de los Milagros
Le Temple de Diane vue latérale et frontale.JPG|Templo de Diana
Museo Nacional del Arte Romano - columbarios.JPG|Museo Nacional de Arte Romano
Mérida - Basílica de Santa Eulalia - DSC 2102 W.jpg|Basílica de Santa Eulalia
CatedraldeMérida.JPG|Concatedral de Santa María la Mayor
LaAntigua.jpg|Iglesia de Nuestra Señora de la Antigua
Alcazaba Mérida 6639.jpg|Alcazaba de Mérida
VR Merida 16.JPG|Casa del Mitreo
VR MERIDA 01.JPG|Plaza España


## Lähteet
*spain.info: Mérida. Badajoz.

### Viitteet

## Aiheesta muualla

* Kaupungin viralliset nettisivut
* Unescon esittely
* Roomalaisen taiteen kansallismuseon nettisivut
* Kuvia "roomalaisesta" kaupungista 
* Kuvia kaupungista
Mérida (Meksiko)

**Mérida** on Yucatánin osavaltion pääkaupunki ja myös tämän osavaltion suurin kaupunki. Kaupungissa asuu 827&nbsp;000 ihmistä (2014), joten se on kolmanneksitoista suurin Meksikon kaupungeista. Kaupungin on perustanut 1542 Francisco de Montejo mayakaupungin paikalle.

Kaupunki on tärkeä rautatieristeys ja kauppakeskus sen lisäksi kaupungissa toimii yliopisto. Kaupunki on myös merkittävä matkailukohde, sillä sen lähistöllä sijaitsee raunioituneita mayakaupunkeja, kuten Chichén Itzá. Sen lisäksi turisteja kiinnostaa kaupungin museossa oleva arvokas hopeakokoelma.

Mérida valittiin vuonna 2000 Amerikan kulttuuripääkaupungiksi.

## Lähteet

## Aiheesta muualla
* Kaupungin nettisivut (sisältää matkailuinfoa monilla kielillä)
Laatupiiri

**Laatupiiri** () on eräs jatkuvan parantamisen ja laatujohtamisen työkaluista, jonka avulla pyritään kehittämään tuotteita, toimintaa ja tuottavuutta. Laatupiiri koostuu säännöllisesti toisiaan tapaavista työntekijöistä, jotka tapaamisissaan tunnistavat kehityskohteita, analysoivat niitä ja ideoivat kuinka niitä voitaisiin parantaa. Parantamisen jälkeen on tärkeää vakiinnuttaa uudet käytännöt. Laatupiirit käyttävät työssään usein erilaisia laatutyökaluja. 

## Historia

Laatupiirien isänä pidetään Kaoru Ishikawaa, jonka ansioista laatupiirit käynnistettiin 1962 Japanissa. Työntekijöiden liitto tuki laatupiirejä voimakkaasti. Professori Ishikawa uskoi työntekijöiden luovuuden, kokemuksen, taitojen ja energian hyödyntämiseen kehittämistyössä.

## Edut

Toiminnankehittämisprojekteihin verrattuna laatupiirien etu on niiden jatkuvuus ja säännöllisyys. Tämä mahdollistaa paremman tiimihengen ja luottamuksen syntymisen, sekä siten tiimin sujuvan yhteistyön.

Parantuneiden tuotteiden, toimintojen, prosessien ja tuottavuuden lisäksi laatupiirien uskotaan motivoivan työntekijöitä, ja rikastuttavan heidän työelämäänsä – ja siten toimivan tärkeänä osana tulevaisuuden työyhteisöjä rakennettaessa.

Japanin lisäksi jatkuvaa kehittämistä ja laatupiirejä on menestyksellisesti käytetty Pohjoismaissa, mm. Suomessa.

## Katso myös
* PDCA
* Prosessinkehittäminen
Vinkovci

**Vinkovci** on kaupunki Kroatiassa itäisessä Slavoniassa. Se on Vukovar-Syrmian piirikunnan asukasluvultaan suurin kaupunki. Vuoden 2011 väestönlaskennan mukaan Vinkovcissa asui 35&nbsp;312 asukasta. Heistä kroaatteja oli 92,4 prosenttia.

Vinkovci sijaitsee Bosut-joen varrella, 19 kilometriä Vukovarista lounaaseen ja 43 kilometriä Osijekista etelään 90 metrin korkeudella merenpinnasta.

Vinkovcin alueella on ollut asutusta neoliittiselta kaudelta lähtien. Rooman valtakunnan aikaan kaupunkia kutsuttiin nimellä *Colonia Aurelia Cibalae*, ja siellä syntyivät Rooman keisarit Valentinianus I ja Valens. Monet roomalaisajan rakennukset kuuluvat edelleen Vinkovcin katukuvaan.

Vinkovci ympäristöineen oli lähellä taistelevien kroaatti- ja serbijoukkojen etulinjoja Kroatian sodassa, mutta kaupunki onnistui kuitenkin välttämään Vukovarin kohtalon. Kaupungin itäosat kokivat kuitenkin vaurioita ja läheinen Cerićin kylä tuhottiin lähes täydellisesti. Lisäksi Vinkovcin kirjasto poltettiin maan tasalle.

## Lähteet

 
## Aiheesta muualla

*Virallinen sivu
Aveyron

**Aveyron** () on Ranskan departementti numero 12, joka on nimetty Aveyronjoen mukaan. Departementti sijaitsee Etelä-Ranskassa Oksitanian  hallintoalueella. Departementti on pinta-alaltaan 8&nbsp;735 neliökilometriä. Vuonna 2005 siellä oli 263&nbsp;800 asukasta.
Aveyron'n pääkaupunki on Rodez. Aveyron on jaettu edelleen kolmeen arrondissementtiin, 46 kantoniin ja 304 kuntaan.

Aveyron oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. 

Aveyron'ssa ja sen ympäristössä valmistetaan roquefort-juustoa.

Peräti kymmenen Aveyronin kylää on otettu jäseneksi Ranskan kauneimpien kylien järjestöön *[[Les Plus Beaux Villages de France]]*. Nämä ovat Belcastel, Brousse-le-Château, Conques, La Couvertoirade, Estaing, Najac, Peyre (Comprégnacin kunnassa), Saint-Côme-d'Olt, Sainte-Eulalie-d'Olt ja Sauveterre-de-Rouergue. Aveyron jakaa tässä ykkössijan Uuden-Akvitanian Dordognen departementin kanssa, josta niin ikään on valittu järjestön jäseniksi kymmenen kylää.

## Katso myös
* Luettelo Aveyronin kunnista

## Lähteet

## Aiheesta muualla
* Aveyron'n departementin kotisivut
Heikki Taneli

**Heikki Antti Tapani Taneli** (s. 12. kesäkuuta 1980 Loimaan kunta) on entinen suomalainen korkeushyppääjä, joka edusti seuratasolla Turun Urheiluliittoa.

Taneli voitti sisäratojen SM-kisoissa 2004 hopeaa korkeushypyssä tuloksella 222. Seuraavana vuonna hän sijoittui Porin Kalevan kisoissa toiseksi tuloksella 227. Jyväskylän Kalevan kisoissa 2006 hän voitti Suomen-mestaruuden, minkä jälkeen hänet valittiin Suomen joukkueeseen Göteborgin EM-kisoihin. EM-kisoissa hän karsiutui.

Taneli on ennätyksellään 227 Suomen kaikkien aikojen tilastossa korkeushypyssä seitsemäntenä. Marraskuussa 2007 Taneli ilmoitti lopettavansa uransa polvivamman vuoksi.

## Henkilökohtaiset ennätykset
:Lähde: Tilastopaja
* Korkeushyppy: 227 (2005)
* Pituushyppy: 710 (1999)

* Kolmiloikka: 15,03 (1999)
## Lähteet
Gogol Bordello

**Gogol Bordello** on newyorkilainen folkpunk-yhtye. Gogol Bordello luonnehtii musiikkiaan *Gypsypunkiksi.* Useat yhtyeen jäsenistä ovat Itä-Euroopasta lähtöisin olevia siirtolaisia. Yhtye perustettiin vuonna 1996 ja sen ensimmäinen single julkaistiin vuonna 1999.

Yhtyeen johtohahmona toimii ukrainalaissyntyinen Eugene Hütz.

## Diskografia
### Albumit
* Voi-La Intruder (1999)
* Multi Kontra Culti vs. Irony (2002)
* Gypsy Punks: Underdog World Strike (2005)
* Super Taranta! (2007)
* Trans-Continental Hustle (2010)
* Pura Vida Conspiracy (2013)
* Seekers and Finders (2017)

### EP:t
* East Infection (2005)

### Kokoelmat
* Punk Rock Strike Vol. 4 (2003)
* 2005 Warped Tour Compilation (2005)
* 2006 Warped Tour Compilation (2006)
* Gypsy Beats and Balkan Bangers (2006)
* The Rough Guide to Planet Rock (2006)
* 2007 Warped Tour Compilation (2007)

## Aiheesta muualla

* Yhtyeen kotisivut 
*
Pesäpallomaila

**Pesäpallomaila** on pesäpallossa käytettävä maila. Pesäpallomailat on perinteisesti valmistettu puusta, mutta 1980-luvulla kuitumateriaalit, hiili- ja lasikuitu ovat syrjäyttäneet puun sarjapeleissä käytettävissä mailoissa. Vain nuorimpien junioreiden mailoille on määritelty enimmäispituus. Miesten ja naisten mailojen pituuden määritelmät poistettiin 1960-luvulla, mutta mailat eivät ole sen jälkeen kooltaan juurikaan muuttuneet.

## Koko ja materiaali
Pesäpallosäännöissä ei erikseen määritellä miesten ja naisten mailan kokoa ja painoa. Nuorempien junioreiden mailan pituus saa olla enintään 90 senttimetriä. Peleissä käytettävien mailojen pitää olla kuitenkin Pesäpalloliiton hyväksymiä. Pelaaja saa vahvistaa mailaansa esimerkiksi eristysnauhalla tai jollain vastaavalla valmisteella.

Pesäpalloliitto hyväksyi vuodelle 2016 neljän eri valmistajan mailoja. Ne on valmistettu joko puusta, lasikuidusta tai hiilikuidusta. Niiden pituus vaihtelee 70 ja 100 senttimetrin välillä.

## Historia
Pesäpallon kehittäjä Lauri Pihkala antoi vuonna 1915 ensimmäiset tarkat mailoja koskevat ohjeet. Tuolloin mailan pituus sai olla enintään 105 senttimetriä ja läpimitta 6 senttimetriä. Mailasääntöihin lisättiin pian myös maininta, että mailan piti olla puusta. Varhaisimmat mailat tehtiin itse, mutta tehdasvalmisteisia välineitä alkoi saada 1920-luvulla. Silti kyläpeleissä käytettiin omatekoisia mailoja vielä 1930-luvullakin. Mailojen kysyntä oli niin suurta, että monet huonekalutehtaat ja puusepänverstaatkit alkoivat myydä pesäpallomailoja. Toisen maailmansodan aikana mailojen valmistuksessa ei ollut pula-ajasta huolimatta ongelmia, sillä haapaa oli tarjolla runsaasti ja valmistajia useita.

Pelaajat innostuivat 1950- ja 1960-luvuilla päällystämään mailansa iskukohdan halkaistulla rottingilla, minkä tarkoituksena oli parantaa mailojen kestävyyttä ja lyöntiominaisuuksia. Mailan koko-ominaisuuksien määrittäminen säännöissä poistettiin 1960-luvulla. Mailojen koot eivät kuitenkaan ole sen jälkeen juurikaan muuttuneet.

Puumailat hallitsivat markkinoita aina 1980-luvulle asti, jolloin alettiin käyttää myös hiilikuitua. Kuiturakenteiset mailat ovat tämän jälkeen syrjäyttäneet puumailat, joita käytetään enää lähinnä koulujen peleissä.

## Katso myös
* Baseballmaila

## Lähteet
*

### Viitteet
Eugene Hütz

**Eugene Hütz** (Ukrainaksi: Євген Гудзь, syntymänimeltään **Jevgeni Aleksandrovitš Nikolajev**, s. 6. syyskuuta 1972 Bojarka, Ukraina) on nykyisin Yhdysvalloissa asuva muusikko, näyttelijä ja DJ. Hän toimii Gogol Bordello -yhtyeen johtohahmona ja kitaristina. 

## Varhaisvaiheet
Hütz syntyi Bojarkassa, lähellä Kiovaa venäläis-ukrainalais-romaniperheeseen (Nikolajev-Hütz-Gontšarov). Hänen isänsä oli lihakauppias, joka myös soitti kitaraa yhdessä Ukrainan ensimmäisistä rock-yhtyeistä, *Medianissa*.

## Gogol Bordello
Hütz perusti Gogol Bordellon vuonna 1996 muutettuaan Yhdysvaltoihin. Useat yhtyeen jäsenistä ovat Itä-Euroopasta lähtöisin olevia siirtolaisia. Yhtyeen ensimmäinen single julkaistiin vuonna 1999.

## Muut projektit
Hützista on tehty Pavla Fleischerin ohjaama *[[The Pied Piper of Hützovina]]* -niminen dokumentti. Dokumentti seuraa Hützia tämän vuotuisella matkalla Ukrainassa ja Itä-Euroopassa pohtien hänen musiikillisia ja kulttuurisia juuriaan.

Hütz esitti pääosaa ensimmäisessä Madonnan ohjaamassa elokuvassa *[[Filth and Wisdom]]* (2008). Elokuvan ensi-ilta oli Berliinin elokuvajuhlilla 13. helmikuuta 2008. Elokuva ei saanut hyvää vastaanottoa kriitikoilta.

## Vaikutukset
* Elokuvassa Wristcutters: A Love Story (2006) hahmo nimeltään Eugene (esittää Shea Whigham) perustuu Hütziin.
* Tammikuussa 2008 Guccin miesten pukeutumisen show’ssa Milanossa Hützin kerrottiin olevan yksi pääasiallisista inspiroijista kokoelmalle.

## Elokuvat
* *[[Filth and Wisdom]]* (2008)
* *[[Gogol Bordello Non-stop]]* (2007)
* *[[The Pied Piper of Hützovina]]* (2006)
* *[[Everything Is Illuminated]]* (2005)
* *[[Kill Your Darlings]]* (2004)
* *[[Kill Your Idols]]* (2004)

## Lähteet

## Aiheesta muualla

* 
* Gogol Bordello Non-Stop (2007)  
* Gogolbordello.com
Hyaenodon

***Hyaenodon*** (nimen merkitys: ”hyeenan hammas”) on sukupuuttoon kuollut kreodontteihin kuuluva nisäkässuku. Lajit olivat suuria lihansyöjiä. *Hyaenodon*-suvun tunnuspiirteet olivat hyvin voimakkaat leuat, jotka olivat lähes yhtä voimakkaat kuin *[[Tyrannosaurus rex|Tyrannosauruksen]]* leuat. Niillä pystyi murskaamaan luita. Suvun lajeilla oli myös pitkät kynnet ja lihaksikkaat raajat, joilla ne pystyivät juoksemaan pitkiä matkoja hyvin lujaa. *Hyaenodon* eli 41–25 miljoonaa vuotta sitten Pohjois-Amerikassa, Euroopassa ja Aasiassa sekä mahdollisesti Afrikassa.

## Ulkonäkö, käyttäytyminen ja häviäminen

*Hyaenodonin* koko vaihteli muutamasta kilosta satoihin kiloihin. Esimerkiksi *H. gigas* painoi jopa 500 kiloa. Useimmat *Hyaenodon*-lajit olivat noin 30–100 kilon painoisia. *H. microdon* ja *H. mustelinus* olivat paljon pienempiä ja painoivat vain kolme kiloa ja olivat 30 senttiä pitkiä. Suurimmat lajit olivat noin kaksi metriä pitkiä.

Pienemmät lajit liikkuivat laumoissa ja saalistivat yksin. *H. gigaksen* kokoiset lajit taas saalistivat yksin tai muutaman yksilön ryhmässä jopa *[[Indricotherium]]in* kokoisia nisäkkäitä. Yksin *H. gigas* pystyi kaatamaan *[[Entelodon]]in* tai *[[Chalicotherium]]in.*

*Hyaenodonin* menestys luultavasti perustuu hyvään näköön ja hajuaistiin, joilla se havaitsi maastoon kuolleet raadot nopeasti. Lisäksi *Hyaenodon* käveli kynsiensä eikä polkuanturoidensa varassa, jolloin se pystyi juoksemaan hurjaa vauhtia.

*Hyaenodonin* eläessä ilmasto oli hyvin kuivaa. Sen takia ne luultavasti saalistivat aamuisin ja iltaisin, kuten nykypäivän leijonat tai hyeenat.

*Hyaenodon* hävisi muiden kreodonttien mukana noin 20 miljoonaa vuotta sitten ehkä kehittyneimmille pedoille, kuten *[[Dinofelis|Dinofelikselle]]* ja koiraeläimille.

## Lähteet
1.Esihistoriallinen eläinmaailma
Mika Kari

**Mika Pekka Kari** (s. 19. elokuuta 1967 Lahti) on suomalainen SDP:n kansanedustaja Hämeen vaalipiiristä. Lahden kaupunginvaltuustossa Kari on ollut vuodesta 2005, vuosina 2013–2017 hän toimi valtuuston puheenjohtajana.

## Ura
Koulutukseltaan Kari on yhteisöpedagogi. Hän on työskennellyt Lahdessa pitkäaikaistyöttömien ja vajaakuntoisten työkeskuksessa toimialapäällikkönä.

Kari valittiin Lahden kaupunginvaltuustoon vuoden 2004 kunnallisvaaleissa. Vuosina 2005–2006 hän oli Lahden kaupunginhallituksen jäsen. Kaupunginvaltuuston puheenjohtajana hän on toiminut vuosina 2013–2017 sekä kaupunginvaltuuston ensimmäisenä varapuheenjohtajana vuosina 2006–2012 ja vuodesta 2017 alkaen. Kari toimi Päijät-Hämeen maakuntahallituksen puheenjohtajana vuosina 2006–2013, 2017-2021 ja uudelleen 2025-. 

7. kesäkuuta 2008 Kari valittiin SDP:n puoluehallitukseen. Vuoden 2011 vaaleissa Kari nousi kansanedustajaksi. Kari valittiin jatkokaudelle 2015 vaaleissa ja sai jatkoa vuonna 2019 jolloin hän tuli valituksi kolmannelle kaudelle. Kari valittiin neljännelle kaudelle kevään 2023 eduskuntavaaleissa ja jatkaa SDP:n eduskuntaryhmän työvaliokunnan jäsenenä.

Eduskunnassa hän on ollut puolustusvaliokunnan varapuheenjohtaja ja hallintovaliokunnan jäsen kaudella 2015−2019. Kari valittiin uuden tiedusteluvalvontavaliokunnan puheenjohtajaksi 26.6.2019 ja jatkoi kolmannella kaudellaan puolustusvaliokunnan jäsenenä. Kari oli myös Yleisradion hallintoneuvoston 18.06.2019– sekä Pohjois-Atlantin liiton parlamentaarisen yleiskokouksen Suomen valtuuskunnan jäseninä.  Hän on toiminut SDP:n eduskuntaryhmän työvaliokunnan jäsenenä koko kansanedustaja uransa ajan.

Aiemmin Kari on toiminut muun muassa Etelä-Suomen maakuntien liittouman puheenjohtajana 2007–2008, Lahden sosialidemokraattisen työväenyhdistyksen puheenjohtajana 2006–2008, SDP:n puoluevaltuuston jäsenenä 2005–2008, Lahtelaisten demarien kunnallisjärjestön puheenjohtajana 2001–2005 ja Lahden teknisen lautakunnan jäsenenä 2001–2004.

## Näkemykset
### Arvot
Kari sijoittuu vaalikonevastausten perusteella poliittiseen keskustaan tai keskusta-vasemmistoon. *[[Yle]]n* vaalikoneessa Kari ei erotu vahvasti konservatiivina tai liberaalina. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Karin näkemykset ovat kallellaan liberaalivihreyteen (GAL).

### Seksuaali- ja sukupuolipolitiikka
Kari äänesti eduskunnassa sukupuolineutraalin avioliittolain puolesta marraskuussa 2014.

## Huomionosoitukset

Maanpuolustusmitalin toimikunta myönsi 2017 Mika Karille yhden vuoden kahdestakymmenestäkahdeksasta myönnetystä maanpuolustusmitalista miekkojen kera, numeron 613.

## Yksityiselämä
Kari on naimisissa ja hänellä on yksi lapsi. Sotilasarvoltaan Kari on reservin sotilasmestari.

## Lähteet

## Aiheesta muualla
* 
* Mika Karin verkkosivut
Musta jää (elokuva)

**Musta jää** on 19. lokakuuta 2007 ensi-iltaan tullut suomalainen draamaelokuva, jonka on ohjannut ja käsikirjoittanut Petri Kotwica. Kyseessä on Kotwican toinen pitkä elokuva. Elokuva suunnattiin myös kansainvälisille markkinoille. Ennen varsinaista ensi-iltaa se esitettiin Rakkautta ja anarkiaa -festivaaleilla saman vuoden syyskuun 26. päivänä. 

*Mustan jään* on tuottanut Kai Nordberg (Making Movies), ja se on suomalais-saksalainen yhteistuotanto. Kotwica käsikirjoitti ja suunnitteli elokuvaa vuosikausia, ja hankkeen välissä ehti valmistua syksyllä 2005 ensi-iltansa saanut *[[Koti-ikävä]]*. Elokuvan alkuperäismusiikin on säveltänyt Apocalyptica-yhtyeen Eicca Toppinen, ja tunnuskappaleen ”Black Ice” laulaa Hanna Pakarinen. 

*Musta jää* sai kaikkiaan kuusi Jussi-palkintoa, muun muassa sarjoissa paras elokuva, ohjaus (Kotwica), naispääosa (Mäenpää) ja käsikirjoitus (Kotwica).

## Juoni
Elokuvan juoni käsittelee mustasukkaisuutta. Saara (Outi Mäenpää) saa selville, että hänen arkkitehtimiehellään Leolla (Martti Suosalo) on suhde nuoren opiskelijan Tuulin (Ria Kataja) kanssa. Asian suoran kohtaamisen sijaan Saara alkaa suunnitella monimutkaista kostoa ja tutustuu Tuuliin ystävänä.

## Arviot
Elokuvan ensi-illan yhteydessä kriitikot olivat yksimielisiä sen ansioista. Esimerkiksi Markus Määttänen (Aamulehti) totesi: ”Petri Kotwica pelasti juuri suomalaisen elokuvan”.
 
Televisioesityksen yhteydessä *Tv-maailman* kriitikko pitää elokuvaa ”lähes täysosumana”. Trillerin alku on hänen mukaansa nautittavan hillittyä, pidätellyn väkivallan uhalla leikittelyä. Elokuvassa on sopivasti melodraamaa, realismia ja pelottavuutta, joskin juonessa on liikaa uskomattomia käänteitä.

## Näyttelijät

## Uudelleenfilmatisointi
*Mustasta jäästä* tehtiin Etelä-Koreassa uudelleenfilmatisointi, mikä on harvinaista suomalaisessa elokuvassa. Kolmiodraaman korealaisversio on kansainvälisessä jakelussa nimellä *[[Love, In Between]]* (”Rakkauden välissä”). Kotwica myi tarinansa oikeudet korealaisille keväällä 2010. Puoli vuotta myöhemmin valmistunut elokuva keräsi elokuvateattereissa yli 100&nbsp;000 korealaiskatsojaa.

## Lähteet

## Aiheesta muualla
* Elokuvan kotisivut
* Suomen elokuvasäätiö: ''Musta jää''
James Burton (muusikko)

**James Burton** (s. 21. elokuuta 1939, Dubberly, Louisiana) on yhdysvaltalainen country- ja rock'n roll -muusikko. Burton on uransa aikana soittanut lukuisien tunnettujen laulajien taustayhtyeissä. Näistä tunnetuimpana voidaan pitää jaksoa soolokitaristina Elvis Presleyn TCB- taustayhtyeessä vuodesta 1969 aina Presleyn kuolemaan saakka.  
Muita artisteja, joiden kanssa Burton on soittanut ovat mm. Emmylou Harris ja Ricky Nelson.
Soittimenaan Burton käyttää lähes poikkeuksetta Fender Telecasteria.
Fender valmistaa hänen mukaansa nimettyä signature- mallia, jossa on poikkeuksellisesti kolme yksikelaista mikrofonia

## Lähteet

## Aiheesta muualla
* Rytmimusiikin Syke: James Burton Telecasterin mestari - Osa 1: Louisiana Hyridesta koko kansan olohuoneisiin
Svetlana Feofanova

**Svetlana Jevgenjevna Feofanova** (, s. 16. heinäkuuta 1980 Moskova) on venäläinen seiväshyppääjä.

Feofanova karsiutui 2000 sisäratojen EM-kilpailuissa ja Sydneyn olympialaisissa, mutta voitti Euroopan cupin. Seuraavana vuonna hän voitti MM-hopeaa Lissabonin sisäratojen MM-kisoissa tuloksella 451 ja hopeaa Edmontonin ulkoratojen MM-kisoissa hypättyään 475. Hän hyppäsi sisäratojen maailmanennätyksen 464 cm Dortmundissa 11. helmikuuta 2001. Hän voitti samana vuonna lisäksi Euroopan cupin sekä Venäjän-mestaruuden sisä- ja ulkoradoilla. Kauden lopussa hän oli toinen Hyvän tahdon kisoissa ja GP-finaalissa. 

Vuonna 2002 Feofanova voitti EM-kultaa sekä sisäradoilla Wienissä että Münchenin EM-kisoissa. Lisäksi hän voitti Euroopan cupin ja sijoittui toiseksi yleisurheilun maailmancupissa. Hän paransi hallikaudella viidesti maailmanennätystä: Stuttgartissa 471, Tukholmassa 472, Gentissä 473, Liévinissä 474 ja Wienissä 475. Ulkoradoilla hän hyppäsi Tukholmassa Euroopan ennätyksen 478. Vuonna 2003 hän paransi halli-ME:tä kolme kertaa hypäten Glasgow'ssa 476, Birminghamissa 477 ja niin ikään Birminghamissa järjestetyissä sisäratojen MM-kisoissa kultatuloksen 480. Hän voitti myös Euroopan sisäratojen cupin sekä Pariisin ulkoratojen MM-kisat tuloksella 475. Kauden lopussa hän oli toinen .

Feofanova teki Ateenan hallikilpailuissa 22. helmikuuta 2004 maailmanennätyksen 485 cm. Maaliskuussa hän sai pronssia Budapestin sisäratojen MM-kisoissa, mutta menetti maailmanennätyksen Jelena Isinbajevalle. Heinäkuun 4. päivä hän hyppäsi Heraklionissa maailmanennätyksen 488, jonka Isinbajeva rikkoi myöhemmin samassa kuussa. Ateenan olympialaisissa Feofanova voitti olympiahopeaa ja  hän hyppäsi neljänneksi. Hän voitti vuonna 2006 Venäjän sisä- ja ulkoratojen mestaruudet. Samana vuonna hän voitti pronssia Moskovan sisäratojen MM-kisoissa. Göteborgin EM-kisoissa hän oli neljäs. Seuraavana vuonna hän voitti sisäratojen EM-kultaa Birminghamissa ja pronssia Osakan ulkoratojen MM-kisoista. Lisäksi hän voitti Venäjän ulkoratamestaruuden ja oli kolmas . 

Feofanova voitti 2008 Venäjän mestaruuden sekä sisä- että ulkoradoilla. Valencian halli-MM-kilpailuissa hän oli viides. Pekingissä 2008 Feofanova hyppäsi olympiapronssia tuloksella 475. Kisan voitti Jelena Isinbajeva maailmanennätystuloksella 505 ja hopealle hyppäsi Yhdysvaltain Jennifer Stuczynski tuloksella 480.  Feofanova oli samana syksynä toinen. Dohan sisäratojen MM-kilpailuissa 2010 hän sai hopeaa tuloksella 480. Hän voitti samana vuonna Venäjän hallimestaruuden, Euroopan joukkuemestaruuskilpailujen seiväshypyn,  Euroopan-mestaruuden Barcelonassa tuloksella 475 sekä maanosien cupin.

Feofanova voitti 2011 Venäjän mestaruuden ja sai pronssia Daegun MM-kilpailuissa tuloksella 475.

## Ennätykset
* Seiväshyppy: 488 (2004)

## Lähteet
* 
* Profiili Tilastopaja-org:ssa 

### Viitteet
Times Higher Education

**Times Higher Education** (**THE**), aikaisemmin **The Times Higher Education Supplement** (**THES**), on lontoolainen julkaisu, joka kertoo korkeakoulutukseen liittyvistä aiheista. Julkaisun on vuodesta 2019 lähtien omistanut sijoitusalalla toimiva Inflexion Private Equity Partners LLP.

THE tunnetaan todennäköisesti parhaiten vuodesta 2004 lähtien julkaistusta yliopistorankinglistasta. Nyttemmin listaus on toteutettu yhteistyössä Scopus-julkaisutietokannastaan tunnetun Elsevier -kustantamon kanssa (2014-). Parhaiten sijoittuvat yliopistot ovat yleensä yhdysvaltalaisia tai brittiläisiä.

## World University Ranking (Top 20)

Arvostelupainotukset: vertaisarviointi (40&nbsp;%), työnantajien arvio (10&nbsp;%), kansainvälinen henkilöstö (5&nbsp;%), kansainväliset opiskelijat (5&nbsp;%), henkilökunta/opiskelijat -suhde (20&nbsp;%), siteeraukset/henkilökunta -suhde (20&nbsp;%).

## Lähteet

## Aiheesta muualla
* Times Higher Education World University Rankings 2012-2013  (timeshighereducation.co.uk)
* World University Rankings 2007 
* TIMES Higher Education  – official website
André Nascimento

**André Nascimento** (4. maaliskuuta 1979) on brasilialainen lentopalloilija. Hän on voittanut urallaan olympiakultaa, maailmanmestaruuden, maailmanliigan, maailmancupin, pan-amerikan sekä useita muita arvostettuja kilpailuja. Hänet valittiin vuoden 2002 MM-kisojen parhaimmaksi hyökkääjäksi.

## Lähteet
Sutsisatsi

**Sutsisatsi** on lastenmusiikkiyhtye Fröbelin Palikoiden toinen albumi. Se julkaistiin vuonna 1993. Levynteon aikana yhtye pääsi MTV3:n *[[Harlekiini-klubi]]*-televisio-ohjelmaan, jossa se esitteli itsensä ja soitti muutamia kappaleita albumilta. *Sutsisatsi*-albumin kannessa nähdään ensimmäistä kertaa yhtyeen jäseniä Mats Lillrankia ja Timo Nuutista muistuttavat piirroshahmot ”F-Ukko” ja ”P-Ukko”, jotka tulivat myöhemmässä vaiheessa varsin tutuiksi yhtyeen videoissa ja albumeissa. Lisäksi mukana on muutamia ruotsalaisen Mora Träsk -yhtyeen kappaleita (”Autot vanhanaikaiset”, ”Yksin satulassa” ja ”Honky Tonk”) Lillrankin suomenkielisinä käännöksinä. Kappaleesta ”Huimapäät” tehtiin vuonna 1995 uusittu versio videota *[[Parhaat leikkilaulut 1]]* varten. ”Eläimellinen uimakoulu” on albumilla pidempi kuin videolla.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Mats Lillrank – kitarat, laulu
* Timo Nuutinen – basso, taustalaulu, huuliharppu
* Ari Bergström – kosketinsoittimet, taustalaulu
* Hannu Mäkelä – rummut

+

* Reijo Lehtovirta – saksofoni
Uusikatu

**Uusikatu** () on Oulun keskustan alueella kulkeva katu ja yksi keskustan tärkeimmistä liikenneväylistä. Se johtaa Oulun ruutukaavakeskustan halki etelälounaasta pohjoiskoilliseen Heinäpäästä Myllytulliin. Katu on suurimmalta osaltaan nelikaistainen, ainoastaan Lävistäjän pohjoispuolinen osuus on kaksikaistainen. Nelikaistainen osuus on lähes kokonaan päällystetty noppakivin.

Uusikaduksi nimetty osuus alkaa Heinäpäästä Puistokadun ja Limingantien risteyksestä ja kulkee nelikaistaisena halki ruutukaavakeskustan. Nelikaistainen osuus muuttuu Lävistäjä-nimiseksi viistokaduksi Kajaaninkadun risteyksessä. Uusikadun loppupää on pihakatua välillä Linnankatu–Heikinkatu.

## Historiaa
Aiemmin katu tunnettiin nimellä *Pikku Uusikatu*. Nykyisen nimensä katu sai vuoden 1907 asemakaavan hyväksymisen yhteydessä, jolloin vanhoja pidempiä kadunnimiä muutettiin lyhyemmiksi.

Syksyllä 1963 Uusikadun ja Saaristonkadun risteykseen asennettiin Oulun ensimmäiset liikennevalot. Valot oli hankittu silloisesta Saksan liittotasavallasta.

## Lähteet

## Aiheesta muualla
Troitse-Sergijevin luostari

**Troitse-Sergijevin luostari** tai *Troitse-Sergijevin lavra* (, ) on luostarialue Venäjällä Sergijev Posadissa, 70 kilometriä Moskovasta koilliseen. Se on yksi kolmesta lavra-arvon saaneesta luostarista Venäjällä, muut ovat Aleksanteri Nevskin luostari ja Kiovan luolaluostari. 

Troitse-Sergijevin luostari on nykyisin Venäjän ortodoksisen kirkon tärkeimpiä keskuksia.

Luostarialue on ollut UNESCOn maailmanperintöluetteloon kuuluva kulttuurikohde vuodesta 1993.

Ensimmäisen luostarin alueelle perusti Sergei Radonežilainen vuonna 1345. Hän rakensi puisen Pyhän Kolminaisuuden kirkon Makovetsin kukkulalle. Pääosa nykyisestä luostarista rakennettiin 1400–1700-luvuilla, ajalle ominaiseen sotilaalliseen tyyliin, koska uskonnollisen merkityksen lisäksi luostarit toimivat tuolloin väestön suojapaikkoina levottomuuksien uhatessa. Linnoitusmuotoon sisältyvät aluetta ympäröivä muuri ja sen kolmetoista tornia. 

Tsaari Boris Godunov on haudattu luostarin pääkirkkoon, vuosina 1559–1585 rakennettuun Neitsyt Marian kuolonuneen nukkumisen eli Uspenskin katedraaliin, joka on kopio Kremlin Uspenskin katedraalista, ja symboloi valtiovaltaa. Kirkossa on kapeat, korkeat ikkunat kahdessa kerroksessa, paksut valkeat seinät sekä sini-kultaiset, liekkien muotoiset kupolit, jotka symboloivat sitä että rukouksen on oltava yhtä palava kuin liekki.

Luostarin aarteiden joukossa oli Andrei Rubljovin kuuluisa ikoni *Pyhä Kolminaisuus,* joka siirrettiin vuoden 1918 jälkeen Moskovaan Tretjakovin galleriaan. 

## Lähteet
Saaristonkatu

**Saaristonkatu** () on yksi Oulun keskustan alueen liikenteellisesti merkittävistä kaduista. Se alkaa Oulun kauppatorin eteläreunalta ja johtaa itäkaakkoon halki kaupungin ruutukaavakeskustan ja Pohjanmaan radan alitse ja päättyy Raksilan urheilukeskuksen luona. Siitä alkaa valtatie 22. Katu yhdistää valtatien 4 kaupungin keskustaan.

Saaristonkadun liikennejärjestelyt muuttuivat 22. syyskuuta 2007 samassa yhteydessä, kun Torikatu muutettiin joukkoliikennekaduksi. Tällöin Uusikadun ja Torikadun välinen osuus muuttui muun kuin joukkoliikenteen osalta yksisuuntaiseksi siten, että katua saa ajaa vain Torinrantaan (länteen) päin ja itään päin kulkeva liikenne siirrettiin viereiselle Albertinkadulle. Torikadun ja Aleksanterinkadun välinen osuus muuttui kokonaan yksisuuntaiseksi.

## Historiaa
Syksyllä 1963 Saaristonkadun ja Uusikadun risteykseen asennettiin Oulun ensimmäiset liikennevalot. Valot oli hankittu silloisesta Saksan liittotasavallasta.

## Lähteet

## Aiheesta muualla
St. Johannin benediktiiniluostari

**St. Johannin benediktiiniluostari** sijaitsee Müstairin laaksossa, Val Müstairin kunnassa, Graubündenin kantonissa, Sveitsissä. Sen perusti Churin arkkipiispa noin vuonna 780. 
Luostarissa on Sveitsin hienoimmiksi mainittuja varhaiskeskiaikaisia maalauksia 800-luvulta. Planta-torni vuodelta 957 on vanhin Alppien alueen säilynyt kirkollinen rakennus. 1800-luvun korjaustöissä luostarista löytyi uudempien maalikerrosten alta freskoja ja stukkotöitä 1160-luvulta. Siellä on myös  Kaarle Suurta esittävä luonnollista kokoa suurempi värillinen korkokuva. 

Luostari on UNESCOn maailmanperintökohde. 

## Lähteet

## Aiheesta muualla
NS Otto Hahn

***NS Otto Hahn*** oli yksi neljästä koskaan rakennetusta ydinkäyttöisestä rahtilaivasta. Ydinkäyttöisen rahtilaivatyypin suunnittelu aloitettiin Saksassa vuonna 1960, ja Otto Hahnin kölinlasku oli 1963, vesillelasku suoritettiin 1964. Alus nimettiin Nobel-palkitun kemistin Otto Hahnin mukaan. Hahn onnistui ensimmäisenä halkaisemaan uraaniatomin, ja todisti ydinfission olevan mahdollista. NS Otto Hahn aloitti kaupallisen toiminnan lokakuussa 1968. GKSS-tutkimusinstituutin operoima alus toimi erityisesti testilaivana ydintekniikan siviilisovelluksille.

Aluksen kaupallinen käyttö ei ollut täysin ongelmatonta. Monet maat estivät ydinkäyttöisen laivan pääsyn satamiinsa tai vaativat Saksaa antamaan takeet laivan turvallisuudesta. Vuonna 1972 aluksen ydinreaktoriin vaihdettiin uudet uraanisauvat. Siihen mennessä alus oli purjehtinut 250&nbsp;000 meripeninkulmaa (463&nbsp;000&nbsp;km). Ydinreaktorista luovuttiin lopulta 1979, koska aluksen rahoittajat eivät halunneet maksaa toista uraanisauvojen vaihtoa. Otto Hahn siirtyi telakalle, jossa sen reaktori poistettiin, ja alus varustettiin tavanomaisella dieselkoneistolla. Yhdeksän vuoden aikana alus ehti purjehtia  650&nbsp;000 meripeninkulmaa (1&nbsp;200&nbsp;000&nbsp;km) ja vierailla 33 satamassa 22 maassa.

Vuodesta 1983 alus kulki dieselkäyttöisenä muun muassa nimillä *MS Trophy*, *MS Norasia Susan, MS Norasia Helga, Hua Kang He* ja *MS Madre*. Alus romutettiin vuonna 2009.

## Ominaisuudet
* Suurin vetoisuus: 26&nbsp;200 tonnia
* Pituus: 164,3&nbsp;m vesirajassa, 172,0&nbsp;m Suurin
* Leveys: 23,4&nbsp;m
* Freeboard: 5,3&nbsp;m 
* Kapasiteetti: 14,040 rekisteritonnia (tai 39,760&nbsp;m³)
* Propulsio: Ydinkäyttöinen
* Nopeus: 15,75 solmua (29&nbsp;km/h)
* Vesitiiviitä osastoja: 14
* Rahtiruumia: 6
* Miehistö: 63 miehistön jäsentä + max 35 tutkijaa
* Reaktori
** Teho: 38 MW

** Paine: 8,3&nbsp;MPa
** Lämpötila: 300&nbsp;°C
** Polttoaine: 1.7 tonnia 3.5–6.6&nbsp;% uraania
** Toiminta-aika yhdellä polttoainelatauksella: 900 päivää

** Valmistaja: Deutsche Babcock & Wilcox-Dampfkesselwerke AG und Internationale Atomreaktorbau GmbH

## Katso myös
* Luettelo ydinkäyttöisistä siviilialuksista

## Lähteet